**Ο πολύ λαίμαργος λύκος που έφαγε όλο το δάσος**

Κατάπιε όλα τα δέντρα,

όλους τους θάμνους,

όλα τα λουλούδια,

όλα τα ζώα,

όλες τις καλύβες,

όλες τις σκηνές,

τους ανθρώπους, τα παιδάκια

μέχρι και τις μαγείρισσας

τα παϊδάκια!

Έφαγε με φόρα

τις αλεπούδες μία μία

και με μεγάλη βουλιμία

βγήκε την ανηφόρα!

Και πράγμα που δεν πρέπει,

δεν άφησε ούτε τρίχα,

δεν άφησε ούτε ρίζα!

«Τα `φαγα όλα –είπε-

μία κι έξω,

ώρα τώρα να χωνέψω

τα σκιουράκια

και τις αρκούδες

τις νοικοκυρές!

Είδε τότε να έρχονται από

μακριά

με πιστόλια δυνατά

δυο τρεις κυνηγοί!

«Αχ! –σκέφτηκε-

τι συμφορά!

Έρχονται να με σκοτώσουν!

Τι τρομάρα! Τι τρεμούλα!

Αχ μανούλα μου, γλυκιά

μανούλα!»

Τι να κάνει τι;

Ούτε έδαφος

να τρέξει,

ούτε δέντρα

να κρυφτεί!

«Αχ –φώναξε- τι φρίκη!

έφαγα το δάσος

που μ’ έκρυβε!

Δεν άφησα ούτε φίδι!

Ήτανε μεγάλο κρίμα

να φάω και το τελευταίο κλήμα!

Προτού με κάνουν λιώμα,

πρέπει αυτή η ερημιά

να ξαναγεμίσει»

είπε ο λύκος, κι άνοιξε το στόμα

και βγήκαν τα δέντρα

και οι θάμνοι,

τα λουλούδια, οι καλύβες

οι σκηνές και

οι αλεπούδες

οι άνθρωποι, τα παιδάκια

τα σκιουράκια και οι αρκούδες,

η καλύβα, τα ζωάκια

και του δάσους

τα λυκάκια!

Έκανε ο λύκος

ένα πήδημα

και στο δάσος κρύφτηκε!

Κι από τότε του κόπηκε η λαιμαργία

και τρώει τα αρνάκια

ένα ένα!

**Δέσποινα Χατζηγεωργίου!!**

**ΤΕΛΟΣ!!**